Ғибәҙәтхана XI быуат башында төҙөлгән. Уның төп өлөшө  1010—1014 йылдарҙа төҙөлгән, һәм 30 йылдан һуң  өс яҡтан тағы төҙөлә. Бина биш мөйөшлө ҡойма менән уратып алына  (1937 йылда үҙгәртеп төҙөлә). Сиркәү иҫке манараға эйә була, ул ҡапҡа функцияһын башҡара. Кацхи соборы грузин архитектураһының үҙенсәлекле ҡомартҡыһы. Бина өс өлөштән: арауыҡтан, ҡорам бинаһы һәм көмбәҙҙән  тора. Ҡорам бинаһы һәм көмбәҙ үҙәге алты апсиданан тора. Эске планировкаһы түңәрәк, ҡорамда ун ике тәҙрә.